4. BeeSmarter döntő

Kivonat

# A döntő helyszíne

**Pázmány Péter Katolikus Egyetem**

***Információs Technológiai és Bionikai Kar***

1083 Budapest, Práter utca 50/a

# A döntő programja

**SZOMBAT (február 27.)**

08:00-9:30 Regisztráció

09:40-09:55 Megnyitó, szabályok ismertetése a versenyzők számára

09:55-10:00 Nyitóbeszédek, az óra ünnepélyes elindítása

**VASÁRNAP (február 28.)**

10:00 A verseny vége

11:00-12:00 A verseny nyilvános értékelése, zsűrizése

kb. 12:30-13:00 A "Programozz környezettudatosan!" verseny díjátadója

kb. 13:00 A BeeSmarter verseny ünnepélyes eredményhirdetése, díjátadó, beszédek

kb. 13:30 Ünnepélyes állófogadás (ebéd)

# Szabályok rövid kivonata

* A döntőbe esetleges pontegyenlőség esetén az elődöntőn elért eredmény dönti el a helyezések kiosztását.
* Az elődöntő után egy csapattag cseréjére van lehetőség egyszeri alkalommal.
* A verseny döntője 24 óra hosszú.
* A verseny döntőjének ideje alatt folyamatos segítséget kizárólag online, IRC kliensen keresztül, nyilvános szobában nyújtunk, privát beszélgetés formájában és e-mailen nem!
* A döntő feladatainak megoldása során nem elektronikus segédeszköz (könyv, jegyzet, stb.) használható, valamint digitális jegyzetek, könyvek szintén. Titkosítatlan adatforgalommal elérhető online tartalmakhoz elérést biztosítunk, viszont a versenyről a külvilág felé kommunikálni tilos, és azonnali kizárást jelent (levél, fórumokon kérdés feltétele, stb.).
* A megoldásoknak az esetlegesen előre specifikált keretrendszerben kell működnie.
* A munka során felhasználni olyan külső forrásból származó anyagokat lehet, amelyeknek a licenc feltételei azt lehetővé teszik. Ennek megsértése a csapat versenyről történő kizárását vonja maga után.
* A beadott megoldások tartalmát a szervezők, valamint a verseny támogatói megismerhetik. A szervezők a megoldásokat oktatási és demonstrálási céllal nyilvánosan bemutathatják, könyvben felhasználhatják.
* A döntőre megoldás korlátlan számban küldhető be, viszont a mindenkori utolsó, időben beérkezett értékeljük csak ki, és vesszük figyelembe az eredmények kialakításában.
* A beadórendszereket NTP-vel folyamatosan szinkronizáljuk, a kezdési és végidőpontot ez határozza meg.
* A döntő résztvevői számára villamos áramot (1 db konnektort (CEE 7/4 230V~50Hz) és 4A áramfelvételt garantálunk csapatonként), a beadó felülethez szükséges hálózati végpontot (1 db RJ45, Cat5e csatlakozó), széket, asztalt biztosítunk. A behozott eszközökről listát kérünk, melynek formája letölthető lesz a döntő hetében a döntős csapatok számára.
* A döntőre lehetőség van bármilyen számítástechnikai és más eszköz behozatalára, ez alól kivételt jelentenek az egyetem karának szabályzatában és törvényben tiltás alatt álló tárgyak (pl. vízforraló a tűzvédelmi szabályzat alapján).
* A döntő ideje alatt, a döntő helyszínét úgy hagyhatja el egy csapattag, hogy oda a döntő befejezéséig nem térhet vissza.
* A döntőre való eljutás, az esetleges szállás költsége a versenyzőket terheli, de a szervezők szívesen segítenek az igényeknek megfelelő szállás keresésében és foglalásában.
* A versenyre óvást beadni, a feladatbeadás végét követő 30 percben lehet. Az óvást verseny főszervezője által kijelölt öt tagú tanács zárt körben vitatja meg és hoz döntést. A döntésről az érintett csapatokat értesíti. A döntés ellen fellebbezésnek helye nincs! A tanács tagjai a verseny főszervezője, az Egyetem és az Egyesület egy-egy képviselője, valamint két feladatíró. A tanács döntéshozás során minden ismertetett körülményt figyelembe vesz a döntés meghozatala során.
* A versenyről kép és hangfelvétel készül, melyet a szervezők a verseny és a verseny szervezésében közreműködő szervezetek szabadon felhasználhatnak saját honlapjukon a versennyel kapcsolatos hivatkozásként, jövőbeli promotálásban. Ellenszolgáltatásra a szervezők nem kötelezhetőek.
* A döntőn való indulás előtt valamennyi csapat írásban nyilatkozik, hogy a verseny döntőjének feltételeit elfogadja. Továbbá felelősségvállalási nyilatkozatot tesz az általa használt szoftverekről és eszközökről.
* A nem támogatói kiírású feladatok szabadon továbbfejleszthetők, felhasználhatóak a verseny nevének és honlapjának megemlítése mellett. A támogatói kiírású feladatoknál, ha külön nincs jelezve, akkor azok szintén továbbfejleszthetők, felhasználhatóak a verseny nevének és honlapjának megemlítése mellett. Kérjük, hogy az így készült alkalmazásoknak az elérési helyét az [info@eestec.hu](mailto:info@eestec.hu) vagy [info@beesmarter.hu](mailto:info@beesmarter.hu) címre küldjétek el, egy esetleges gyűjtemény összeállításához.

# Helyszíni ellátás

A helyszínen a **középiskolás csapatok** számára a tornateremben elszállásolást tudunk biztosítani. A kísérő tanárt kérjük, hogy a döntő előttig egyeztessen a szervezőkkel az [info@beesmarter.org](mailto:info@beesmarter.org) címen.

A helyszínen az étkezés megoldott. A szervezők biztosítanak a verseny ideje alatt (szombat 10:00 és vasárnap 10:00 között) reggelit, ebédet és vacsorát. Ezen kívül energiaitalról, üdítőről és rostos italról is gondoskodunk. Az ebéd megrendelése során külön figyelünk a **vegetáriánus** versenyzőkre is, ezt viszont külön kérjük jelezni. Illetve akinek bármilyen **ételallergiája, -érzékenysége** van, haladéktalanul értesítse a szervezőket az [info@beesmarter.org](mailto:info@beesmarter.org) címen, hogy a különleges igényeket is kezelni tudjuk.

# GY.I.K.

**Biztosítanak a szervezők a helyszínen monitorokat vagy switch-eket?**

Nem. A helyszínen csak a szabályzatban megjelölt eszközöket biztosítjuk. Kivételt képeznek a középiskolások, akiknek a versenyhez PC-t biztosítunk.

**Szeretnék cserélni egy embert a csapatunkban, mi a teendő?**

A csapat nevében egyik tagotok írjon levelet az [info@beesmarter.org](mailto:info@beesmarter.org) címre TAGCSERE tárggyal, megjelölve hogy kit szeretnétek cserélni kire. Ebben az esetben is szükséges a CV-k feltöltése a 24 órás versenyen résztvevők számára.

Találkozunk a döntőben! ☺

Budapest, 2016.02.21.

Üdv

Szervezők